***Հավելված N 1*ՀՀ Սյունիքի մարզի Կապան  
 համայնքի ավագանու   
2021 թ. օգոստոսի 09-ի թիվ 100-Ա որոշման**

***ԿԱՊԱՆ ՀԱՄԱՅՆՔԻ ՍԱՆԻՏԱՐԱԿԱՆ ՄԱՔՐՄԱՆ ՍԽԵՄԱ***

Կապան համայնքի սանիտարական մաքրման սխեման պարունակում է հետևյալ հիմնական տարրերը․ համայնքում առաջացող աղբի ծավալների մոտավոր հաշվարկը, սանիտարական մաքրման ենթակա տարածքները, սանիտարական մաքրման աշխատանքների ծավալները, աղբի հավաքման, պահման, փոխադրման, տեղադրման, տեսակավորման և վնասազերծման ձևերն ու մեթոդները, անհրաժեշտ մեքենա-մեխանիզմներին ներկայացվող պահանջները, սանիտարական մաքրման ենթակա հուշարձանների տեղակայումը:

Կապան համայնքում սանիտարական մաքրումը ներառում է համայնքի ընդհանուր օգտագործման տարածքների (փողոցների, այգիների, պուրակների, հրապարակների, հուշարձանների, բակերի, մայթերի, անցումների, կամուրջների, սիզամարգերի, լողափերի և ընդհանուր օգտագործման այլ տարածքների) մաքրումն աղբից, տերևակույտերից, փոշուց, կենդանիների դիակներից, փողոցների երթևեկելի մասերի ջրում-լվացումը, փողոցների, կամուրջների, անցումների և մայթերի՝ ձյունից և սառույցից մաքրումը, համայնքի ընդհանուր օգտագործման համար տեղադրված աղբամանների սպասարկումը։

Սանիտարական մաքրման աշխատանքները, կապված տարվա եղանակների հետ, իրենց բնույթով տարբեր են։ Այն սահմանափակվում է ամառային և ձմեռային մաքրմամբ։

**Ամառային մաքրում․** Այն իր մեջ ընդգրկում է մաքրման ձեռքի աշխատանքի և մեքենայացված մաքրման տեխնոլոգիաները։

Հավաքարարների միջոցով իրականացվող մաքրման ձեռքի աշխատանքի հիմնական նպատակն է սահմանված նորմերին համապատասխան ապահովելու ընդհանուր օգտագործման տարածքների՝ աղբից, տերևակույտերից, փոշուց, կենդանիների դիակներից մաքրումը և փողոցների երթևեկելի մասերի ջրում-լվացումը` միկրոկլիման բարելավելու և օդի աղտոտվածության աստիճանը նվազեցնելու նպատակով։

Հավաքարարները մաքրվող տարածքներից աղբը հավաքում են փողոցներում տեղադրված աղբարկղերում, կամ այդ նպատակի համար հատկացված տեղերում` կույտերով:

Սիզամարգերից մաքրումը կատարվում է ձեռքով մաքրման միջոցով:

Մեքենայացված մաքրման դեպքում հավաքարարը մաքրում է փողոցների և հրապարակների մի մասը` 0.5 մետր լայնությամբ գոտիով:

Մեքենայացված մաքրման խնդիրն է ապահովել փողոցներից աղբի հեռացումը, փոսերի մաքրումը և փողոցների երթևեկելի մասի լվացումը (ջրումը) հատուկ մեքենայի միջոցով:

**Ձմեռային մաքրում.** Այն իր մեջ ընդգրկում է, փողոցների, մայթերի, հրապարակների ըստ անհրաժեշտության մաքրումը ձյունից, պայքարը՝ մայթերի սառցակալման դեմ, սառցակույտերի մաքրումը և հեռացումը: Բացի ձյունից, ձմեռային մաքրման դեպքում ապահովվում է փողոցների, մայթերի ու հրապարակների մաքրումը (աղբի մաքրումը և հավաքումը) ձնատեղումների միջև ընկած ժամանակաշրջանում:

Սանիտարական մաքրման սխեման հաստատում է համայնքի ավագանին։

**Հ Ա Շ Վ Ա Ր Կ**

**Կապան համայնքում սանիտարական մաքրման ենթակա ընդհանուր օգտագործման տարածքների և առաջացող աղբի ծավալների**

Կապան քաղաքի ընդհանուր 338636 քառ.մետր ասֆալտապատ փողոցների, մայթերի և հրապարակների տարածքից մաքրման տակ ընդգրկված է 338636 քառակուսի մետրը, որից ձեռքով մաքրմանը 107316 քառ. մետր, այդ թվում`

ա/ երթևեկելի մաս (փողոց, մայթ հրապարակ) 97916 քառ. մետր

բ/ սիզամարգ` 9400 քառ. մետր

Սանիտարական մաքրումը իրականացվում է ամենօրյա աշխատանքային ռեժիմով՝ շաբաթը 6 օր։ Սանիտարական մաքրման ենթակա տարածքների սանիտարական մաքրումը իրականացվում է համաձայն հավելված N 1․2-ով ներկայացված ժամանակացույցի, իսկ աղբահանությունը՝ համաձայն հավելված N 1․1-ով ներկայացված ժամանակացույցի։

**Ընդհանուր օգտագործման տարածքներից առաջացող աղբի ծավալները կազմում են՝**

ա/ կատարելագործված ծածկույթ ունեցող մայթերի, փողոցների ու հրապարակների մեկ քառ. մետր մակերեսից տարեկան գոյանում է 30կգ ավլվածք,

բ/ սիզամարգերի 1քառ․ մետր մակերեսից տարեկան գոյանում է 10կգ:

Կապան քաղաքի մաքրվող մակերեսից տարեկան կգոյանա`

ա/ 338636 x 0․03տ = 10159,08 տոննա աղբ,

գ/ 9400 x 0.01տ = 94 տոննա աղբ,

**Ընդամենը` 10253,08 տոննա աղբ:**

Օրական ավլվածքը կկազմի մոտավորապես 33 տոննա աղբ։

***Աղբի հավաքմանը և պահմանը ներկայացվող պահանջները.***

Կենցաղային աղբը հավաքվում և (կամ) պահվում է քաղաքային համայնքի ընդհանուր օգտագործման տարածքների՝ այդ նպատակով հատուկ սահմանված կամ նախատեսված տեղերում և համայնքի կամ օպերատորի տրամադրած տարողություններում՝ աղբամաններում կամ կոնտեյներներում, աղբախցերում՝ սահմանված սանիտարահիգիենիկ կանոնների և նորմերի պահանջների պահպանմամբ:

Ոչ կենցաղային աղբը, ինչպես նաև խոշոր եզրաչափերով աղբը հավաքվում և պահվում է աղբահանության վճար վճարողների ձեռք բերած կամ համայնքի, կամ օպերատորի, կամ սույն կարգով նախատեսված անձանց տրամադրած և դրանց համար նախատեսված աղբամաններում կամ կոնտեյներներում, որոնք տեղադրվում են աղբահանության վճար վճարողների համապատասխան տարածքներում:

Համայնքի կենտրոնական տարածքների՝ փողոցների, այգիների, պուրակների, հրապարակների, մայթերի, կամուրջների, սիզամարգերի և ընդհանուր օգտագործման այլ տարածքների աղբահանությունը /նաև մաքրումը/ իրականացվում է սահմանված գրաֆիկով՝ համաձայն Հավելված N 1․1-ի և N 1․2-ի ։

Աղբի հավաքման աշխատանքներն իրականացվում են տարբեր գործիքների (ավել, ցախավել, գոգաթիակ, [աղբի պարկ](https://hy.wikipedia.org/w/index.php?title=%D4%B1%D5%B2%D5%A2%D5%AB_%D5%BA%D5%A1%D6%80%D5%AF&action=edit&redlink=1) և այլն), տեխնիկական հարմարանքների ([աղբամուղ](https://hy.wikipedia.org/wiki/%D4%B1%D5%B2%D5%BB%D5%A1%D5%B4%D5%B8%D6%82%D5%B2%D5%BB), [վանդակ՝ պլաստիկ թափոնի համար)](https://hy.wikipedia.org/w/index.php?title=%D5%8E%D5%A1%D5%B6%D5%A4%D5%A1%D5%AF_(%D5%AF%D5%A5%D5%B2%D5%BF%D5%A1%D5%BB%D6%80%D5%A5%D6%80%D5%AB_%D5%B4%D5%A1%D6%84%D6%80%D5%B4%D5%A1%D5%B6_%D5%AF%D5%A1%D5%B5%D5%A1%D5%B6%D5%B6%D5%A5%D6%80%D5%B8%D6%82%D5%B4)&action=edit&redlink=1) և տեխնիկական միջոցների ([ջրցան մեքենա](https://hy.wikipedia.org/w/index.php?title=%D4%B1%D5%BE%D5%AC%D5%B8%D5%B2-%D5%B4%D5%A1%D6%84%D6%80%D5%B8%D5%B2_%D5%B4%D5%A5%D6%84%D5%A5%D5%B6%D5%A1&action=edit&redlink=1), էքսկավատոր) միջոցով։

***Աղբի փոխադրմանը ներկայացվող պահանջները.***

Աղբի փոխադրումը իրականացվում է՝ նվազագույնի հասցնելով շրջակա միջավայրի աղտոտումը:

Աղբը փոխադրվում է մինչև կոնտեյներների ամբողջությամբ լցվելը:

Աղբն աղբատար մեքենաների միջոցով տեղափոխվում է մոտ 8 կմ հեռավորության վրա գտնվող տիպային աղբավայր։

***Աղբի տեղադրմանը ներկայացվող պահանջները.***

Աղբը տեղադրվում է Կապան համայնքի աղբավայրում:

Աղբավայրերում աղբի տեղադրումն իրականացվում է աղբավայրերի շահագործման և սանիտարահիգիենիկ կանոնների պահանջների պահպանմամբ:

Արգելվում է աղբի տեղադրումը դրա համար չնախատեսված վայրերում:

***Աղբի տեսակավորման և վնասազերծման ձևերն ու մեթոդները.***

Աղբի տեսակավորման արդյունքում պլաստիկե թափոնները վերամշակվում են Կապանի Պլաստշին ՀՈԱԿ-ի կողմից, իսկ մնացած աղբի վնասազերծումը կատարվում է հողածածկմամբ:

**Կապան համայնքում սանիտարական մաքրման համար անհրաժեշտ մեքենա-մեխանիզմներին ներկայացվող պահանջները**

Կապան համայնքում սանիտարական մաքրման ենթակա ընդհանուր օգտագործման տարածքներից առաջացող աղբի տեղափոխումը կատարվում է միայն աղբահանության համար օգտագործվող բեռնատար մեքենաների միջոցով` ձեռքով, իսկ աղբամաններից՝ մեքենայացված բարձման միջոցով:

Փողոցների լվացումը կատարվում է ջրող-լվացող մեքենայի միջոցով։

Փողոցներից ձյան մաքրման աշխատանքները կատարվում են համապատասխան մասնագիտացված մեքենայի կամ դրան փոխարինող մեխանիզմների միջոցով:

**Կապան համայնքում սանիտարական մաքրման ենթակա հուշարձաններն են՝**

Բաղաբուրջի հուշահամալիր(Մեծ Եղեռնի հուշակոթող,Արցախյան պատերազմում զոհված կապանցիներիգերեզմանոց, Անհայտ զինվորի խաչքար, Երկրորդ աշխարհամարտում զոհվածների հուշարձան)

Գ․Նժդեհի հուշահամալիր – Մ․Ստեփանյան փողոց

Դավիթ Բեկի հուշարձան – Դավիթ Բեկի հրապարակ

Հունան Ավետիսյանի հուշարձան – Վ․Սարգսյան զբոսայգի

Արամ Մանուկյանի հուշարձան – Ա․Մանուկյան փողոց

Սարգիս Վարդանյանի հուշարձան – Երկաթուղայինների փողոց

Սյունյաց խորհրդանիշ – Ա․Մանուկյան-Հ․Ավետիսյան խաչմերուկ

Խաղաղության պուրակ – Շահումյան փողոց

Նորապսակների պուրակ – Արամ Մանուկյան փողոց

Վահանավանքի վանական համալիր – Ձագիկյանների խճուղի

Հալիձորի վանական համալիր

Սուրբ Մեսրոպ Մաշտոց եկեղեցի – Մ․Ստեփանյան փողոց

Մելիք ստեփանյան փողոցի աղջկա արձան

Լեռնագործ հյուրանոցի առջևի արձան

Կապանի մուտքը խորհրդանշող կոթող

Գյուղական բնակավայրերի հուշարձանների, եկեղեցիների և վանքերի տարածքներ։

***Աշխատակազմի քարտուղար՝ Ն․ Շահնազարյան***

***Հավելված N 1․1*ՀՀ Սյունիքի մարզի Կապան  
 համայնքի ավագանու   
2021 թ. օգոստոսի 09-ի թիվ 100-Ա որոշման**

**ԺԱՄԱՆԱԿԱՑՈՒՅՑ**

**ԿԱՊԱՆ ՀԱՄԱՅՆՔԻ ՍԱՆԻՏԱՐԱԿԱՆ ՄԱՔՐՄԱՆ ԵՆԹԱԿԱ ՏԱՐԱԾՔՆԵՐԻ (ՓՈՂՈՑՆԵՐԻ) ԱՂԲԱՀԱՆՈՒԹՅԱՆ**

|  |  |  |
| --- | --- | --- |
| Հ/Հ | Մաքրման ենթակա տարածքներ | Աղբահեռացման հաճախականությունը |
| 1․ | Գործարանային փողոց (63404 քմ) | Շաբաթը 2 անգամ |
| 2․ | Սպանդարյան փողոց (20872 քմ) | Շաբաթը 1-2 անգամ |
| 3․ | Դավիթ Բեկ թղմ  (6979 քմ) | Շաբաթը 1-2 անգամ |
| 4․ | Հ․Ավետիսյան փողոց  (29381 քմ) | Շաբաթը 1-2 անգամ |
| 5․ | Ձորք թղմ (9164 քմ) | ամենօրյա |
| 6․ | Բաղաբերդ թղմ  (13154 քմ) | Շաբաթը 3 անգամ |
| 7․ | Հալիձոր թղմ (8850 քմ) | Շաբաթը 3 անգամ |
| 8․ | Քաջարանյան մայրուղի (52164 քմ) | Շաբաթը 2 անգամ |
| 9․ | Գ․Նժդեհ փողոց  (5134 քմ) | ամենօրյա |
| 10․ | Մ․Ստեփանյան փողոց (21405 քմ) | ամենօրյա |
| 11․ | Ա․Մանուկյան փողոց  (29206 քմ) | ամենօրյա |
| 12․ | Շահումյան փողոց  (32992 քմ) | ամենօրյա |
| 13․ | Չարենցի փողոց  (4602 քմ) | ամենօրյա |
| 14․ | Թումանյան փողոց  (7036 քմ) | Շաբաթը 3 անգամ |
| 15․ | Երկաթուղայինների փողոց  (18561 քմ) | ամենօրյա |
| 16․ | Շինարարներ փողոց  (35224 քմ) | Շաբաթը 4 անգամ |
| 17․ | Մ․Հարությունյան փողոց (11480 քմ) | ամենօրյա |
| 18․ | Ռ․Մինասյան փողոց  (15022 քմ) | Շաբաթը 1-2 անգամ |

**Գյուղերը՝** Սյունիք, Ծավ, Եղվարդ, Արծվանիկ, Գեղանուշ, Վ Խոտանան, Շիկահող, Ճակատեն, Սրաշեն։

Աղբի հավաքման աշխատանքները իրականացվում են <<Կապանի կոմունալ ծառայություն>> Համայնքային ոչ առևտրային կազմակերպության կողմից, ներքոհիշյալ

ՄԱԶ մակնիշի կողային բարձման 3 բեռնատար,

ԳԱԶ մակնիշի կողային բարձման բեռնատար,

ԿԱՄԱԶ մակնիշի հետևի բարձման բեռնատար,

ՄԱԶ մակնիշի հետևի բարձման 2 բեռնատար,

ԶԻԼ մակնիշի ինքնաթափ 5 բեռնատար մեքենաների միջոցով։